b'\n_START_ARTICLE_\nLemhi \xc5\xa0o\xc5\xa1oni\n_START_PARAGRAPH_\nLemhi Shoshoni (Agaidika, Salmon Eaters; Lososojedi), jedno od dva plemena iz skupine Mountain \xc5\xa0o\xc5\xa1ona, srodni Tukuarikama, naseljeni na sjeveru Velikog Slanog bazena u Idahu. Lemhi \xc5\xa0o\xc5\xa1oni poznati su jo\xc5\xa1 iz vremena ekspedicije Lewisa i Clarka po djevojci Sacajawea i njenom bratu Cameahwaitu, koji su pratili i pomagali ekspediciji._NEWLINE_Lemhi \xc5\xa0o\xc5\xa1oni do konja dolaze jo\xc5\xa1 u 18. stolje\xc4\x87u tako da su bili organizirani po nomadskim bandama jo\xc5\xa1 prije nego \xc5\xa1to su ih Lewis i Clark sreli 1805. godine. Za Lemhi \xc5\xa0o\xc5\xa1one utemeljena je 1871. Lemhi agencija na kojoj ostaju do 1907. kada su preseljeni na rezervat Fort Hall utemeljenom za potrebe Bruneau i Boise \xc5\xa0o\xc5\xa1ona.'